ashish nehra: i did not ask for farewell match
చీఫ్ సెలక్టర్‌ మాటలపై నెహ్రా ఫైర్..!
భారత చీఫ్ సెలక్టర్ ఎమ్మెస్కే ప్రసాద్ ఇటీవల తనపై చేసిన వ్యాఖ్యలపై తాజాగా భారత మాజీ ఫాస్ట్ బౌలర్ ఆశిష్ నెహ్రా స్పందించాడు.
TNN | Updated:
Nov 2, 2017, 04:41PM IST
భారత చీఫ్ సెలక్టర్ ఎమ్మెస్కే ప్రసాద్ ఇటీవల తనపై చేసిన వ్యాఖ్యలపై తాజాగా భారత మాజీ ఫాస్ట్ బౌలర్ ఆశిష్ నెహ్రా స్పందించాడు. రిటైర్మెంట్ మ్యాచ్&zwnj; గురించి సెలక్టర్లతో తాను చర్చించలేదని &lsquo;కెరీర్&zwnj;లో తొలి మ్యాచ్ ఆడేటప్పుడూ ఎవరి అనుమతి తీసుకోలేదు.. అలానే వీడ్కోలు సమయంలో కూడా తీసుకోవాల్సిన అవసరం రాలేదు&rsquo; అని ఘాటుగా మాట్లాడాడు. న్యూజిలాండ్&zwnj;తో బుధవారం రాత్రి ఢిల్లీలోని ఫిరోజ్ షా కోట్ల వేదికగా జరిగిన తొలి టీ20 మ్యాచ్&zwnj;తో నెహ్రా తన సుదీర్ఘ క్రికెట్ కెరీర్&zwnj;కి రిటైర్మెంట్ ప్రకటించిన విషయం తెలిసిందే. కొద్దిరోజుల క్రితం నెహ్రా వీడ్కోలు నిర్ణయం గురించి ఎమ్మెస్కే మాట్లాడుతూ &lsquo;నెహ్రాకి ఢిల్లీ&zwnj;లో జరిగే టీ20 మ్యాచ్&zwnj;.. తుది జట్టు&zwnj;లో చోటు దక్కుతుందని గ్యారంటీ ఇవ్వలేం. టీమ్ మేనేజ్&zwnj;మెంట్&zwnj;దే తుది నిర్ణయం&rsquo; అని వ్యాఖ్యానించాడు. వీడ్కోలు మ్యాచ్&zwnj; గురించి నెహ్రా సెలక్టర్లని అడిగినట్లు కూడా అప్పట్లో వార్తలు వచ్చాయి.
ఈ వ్యాఖ్యలపై నెహ్రాని మీడియా ప్రశ్నించగా.. &lsquo;చీఫ్ సెలక్టర్ మాటలు నేను కూడా విన్నాను. కానీ.. అతనెప్పుడూ నాతో వీడ్కోలు మ్యాచ్&zwnj;పై చర్చించలేదు. ఇప్పుడు మీరు అడుగుతున్నారు. కాబట్టి మీకు చెప్తున్నాను. తొలుత కెప్టెన్ విరాట్ కోహ్లికి నా రిటైర్మెంట్ ఆలోచన గురించి చెప్పాను. మీరు చెప్పేది నిజమా..? అని ఆశ్చర్యం వ్యక్తం చేశాడు. ఐపీఎల్ ఆడుతున్నారు. కోచ్, ఆటగాడిగా కొనసాగమని సూచించాడు. కానీ.. నేను క్రికెట్&zwnj; నుంచి పూర్తిగా వైదొలుగుతున్నట్లు స్పష్టంగా చెప్పేశాను. ఈ విషయాన్ని అతనితో పాటు కోచ్ రవిశాస్త్రికి మాత్రమే చెప్పాను. వీడ్కోలు మ్యాచ్&zwnj;పై ఏ సెలక్టర్&zwnj;తోనూ నేను మాట్లాడలేదు. నేను క్రికెట్ ఆడటం మొదలుపెట్టినప్పుడు ఏ సెలక్టర్ పర్మిషన్ తీసుకోలేదు. అలానే.. వీడ్కోలు చెప్పాల్సినప్పుడు కూడా&rsquo; అని నెహ్రా వివరించాడు.